b'\n_START_ARTICLE_\nBenevento Calcio\n_START_PARAGRAPH_\nBenevento Calcio s.r.l. ali preprosto Benevento je italijanski nogometni klub iz mesta Benevento. Ustanovljen je bil leta 1929 in bil ponovno ustanovljen leta 2005. Trenutno igra v Serie A, 1. italijanski nogometni ligi._NEWLINE_Benevento je v za\xc4\x8detku ve\xc4\x8dinoma igral v ni\xc5\xbejih ligah. V sezoni 1934/35 dose\xc5\xbee Prima Division, tisti \xc4\x8das tretjo najmo\xc4\x8dnej\xc5\xa1o italijansko ligo. Prvo sezono v tej ligi je odigral z odliko, saj je bil po koncu sezone uvr\xc5\xa1\xc4\x8den vi\xc5\xa1je kot Reggina (eden bolj\xc5\xa1ih klubov tisti \xc4\x8das v ligi). Po koncu sezone Benevento ne napreduje, a ostane v tej ligi za naslednjo sezono, ko se le-ta liga preoblikuje v Serie C, ligo manj\xc5\xa1ih skupin s skupaj 64 ekipami._NEWLINE_Po koncu sezone 2007/08 v Serie C2 (4. liga) si Benevento z osvojenim prvim mestom v C skupini zagotovi napredovanje v Lega Pro Prima Divisione (3. liga). Naslednjo sezono v slednji ligi kon\xc4\x8da kot drugi. Za napredovanje je nato klub moral skozi dva kroga dodatnih kvalifikacij. Prvi krog proti Foggii je Benevento dobil, a nato drugega izgubil proti Crotoneju._NEWLINE_V sezoni 2015/16 selektorsko mesto zasede Gaetano Auteri in po koncu sezone Benevento zasede prvo mesto v svoji skupini 3. lige. Benevento nato prvi\xc4\x8d v zgodovini napreduje v Serie B, 2. italijansko nogometno ligo. 8. junija 2017 pa prvi\xc4\x8d napreduje v Serie A, po tem, ko v 2. ligi sicer osvoji 5. mesto, a nato v dodatnih kvalifikacijah zaporedoma premaga Spezio, Perugio in Carpi._NEWLINE_Doma\xc4\x8di stadion Beneventa je Stadio Ciro Vigorito, ki sprejme 17.554 gledalcev. Barvi dresov sta rde\xc4\x8da in rumena. Nadimek nogometa\xc5\xa1ev je Stregoni ("\xc4\x8carovniki").'